KOMISSION PÄÄTÖS,

tehty 11 päivänä toukokuuta 1981,

sellaisten perusteiden määrittelemisestä, joiden mukaan jäsenvaltiot toimittavat kemiallisten aineiden luetteloon liittyvät tiedot komissiolle (81/437/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 79/831/ETY(2), ja erityisesti sen 13 artiklan 3 kohdan,

sekä katsoo, että

direktiivin 67/548/ETY 13 artiklan 1 kohdassa säädetään yhteisön markkinoilla 18 päivänä syyskuuta 1981 olevien aineiden luettelon laatimisesta; komission on tätä luetteloa laatiessaan otettava huomioon kyseisen direktiivin 1 artiklan 4 kohta ja 8 artikla,

kustannuksiin ja aikaan liittyvistä syistä luettelon laatimisessa on tarpeen käyttää yhdistelevää tekniikkaa: perusluetteloa täydennetään valmistajien ja tuojien ilmoituksilla, jotka osoittavat, että perusluetteloon kuulumattomat aineet ovat markkinoilla yhteisössä,

komission direktiivien mukauttamista tekniikan kehitykseen käsittelevän komitean lausunnon huomioon ottaen laatima perusluettelo on laadittu käytettävissä olevien tietojen perusteella, joiden avulla on voitu tarkoituksenmukaisesti ja puolueettomasti arvioida, ovatko siinä esitetyt aineet markkinoilla yhteisössä,

olisi annettava säädöksiä, jotka mahdollistavat ilmoitusmenettelyn käyttöönoton aineiden lisäämiseksi luetteloon jäsenvaltioiden toimivaltaisten viranomaisten toimesta; tämä ilmoitus on voimassa yhteisön markkinoilla,

lisäksi olisi säädettävä, että ilmoitusmenettelyyn sekä noudatettavaan aikatauluun liittyvät säännökset annetaan yhteisön tasolla, ja

tässä päätöksessä määrätyt toimenpiteet ovat komitean, jonka tehtävänä on vaarallisten aineiden ja valmisteiden kaupan teknisten esteiden poistamista koskevien direktiivien tekniseen kehitykseen mukauttaminen, lausunnon mukaiset,

ON TEHNYT TÄMÄN PÄÄTÖKSEN:

1 artikla

Jotta komissio voi laatia direktiivin 67/548/ETY 13 artiklassa säädetyn luettelon, jäsenvaltioiden on toteutettava tarvittavat toimenpiteet sen varmistamiseksi, että tämän päätöksen 2 ja 3 artiklassa sekä liitteessä määriteltyjä vaiheita ja menettelyjää noudatetaan.

2 artikla

1.Laaditaan yhteisön markkinoilla 18 päivänä syyskuuta 1981 olevien kemiallisten aineiden luettelo, jäljempänä EINECS (European Inventory of Existing Commercial Chemical Substances, Euroopassa kaupallisessa käytössä olevien kemiallisten aineiden luettelo), liitteessä olevassa I kohdassa esitettyjen määräysten mukaisesti.

2.EINECS-luettelo koostuu komission käytettävissään olevien tietojen mukaan laatimasta perusluettelosta, jäljempänä ECOIN (European Core Inventory, Euroopan perusluettelo), sekä aineista, joista jäsenvaltiot ovat tehneet myöhemmin ilmoituksen komissiolle liitteessä olevassa II kohdassa esitettyjen määräysten mukaisesti.

3 artikla

Jäsenvaltioiden on toteutettava tarvittavat toimenpiteet tehdäkseen ja yhteensovittaakseen EINECS-luettelon laa timiseen liittyvät työt. Komissio nimeää tätä varten yhteystahon.

Jäsenvaltiot voivat nimetä yhteystahon samaa tarkoitusta varten.

Jäsenvaltioiden on toimitettava komissiolle 30 päivään kesäkuuta 1981 mennessä osoitteet, joihin ilmoituslomakkeet on lähetettävä.

Komissio julkaisee luettelon kyseisistä osoitteista Euroopan yhteisöjen virallisessa lehdessä.

4 artikla

Tässä päätöksessä tarkoitetaan aineella, valmisteella ja markkinoille saattamisella direktiivin 67/548/ETY 2 artiklassa esitettyjä määritelmiä.

5 artikla

Tämä päätös on osoitettu kaikille jäsenvaltioille.

Tehty Brysselissä 11 päivänä toukokuuta 1981.

Komission puolesta

Komission jäsen

Karl-Heinz NARJES

(1) EYVL N:o L 196, 16.8.1967, s. 1

(2) EYVL N:o L 259, 15.10.1979, s. 10

LIITE

I. EINECS-LUETTELON VALMISTELUMENETTELY

Menettely sisältää seuraavat vaiheet:

Ensimmäinen vaihe

- Komission yksiköt valmistelevat ECOIN-perusluettelon olemassa olevien kemiallisten aineiden luetteloiden perusteella.

- Komissio laatii ECOIN-perusluettelon ymmärtämisen helpottamiseksi selventävän asiakirjan, joka sisältää:

- hakemiston, joka sisältää CAS-rekisterinumeroilla tunnistettavien aineiden nimikkeistön,

- CAS-rekisterinumeroilla tunnistettavien aineiden nimikkeistön aakkosellisen hakemiston,

- ECOIN-perusluettelossa olevien aineiden molekyylikaavojen hakemiston.

- Komissio laatii työasiakirjan nimeltä "Yhteenveto tunnetuista aineista" auttaakseen ilmoittajia toisen vaiheen aikana.

Yhteenveto sisältää käytön helpottamiseksi kolme hakemistoa:

- CAS-rekisterinumeroilla tunnistettavien aineiden nimikkeistön sisältävän hakemiston - EINECSkoodi,

- CAS-rekisterinumeroilla tunnistettavien aineiden nimikkeistön aakkosellisen hakemiston - EINECS-koodi,

- työasiakirjassa esitettyjen aineiden molekyylikaavojen hakemiston. Sellaiset työasiakirjassa mainitut aineet, joita ei ole esitetty ECOIN-perusluettelossa, luetellaan EINECS-luettelossa ainoastaan, jos niistä tehdään ilmoitus toisen vaiheen aikana.

- Komissio laatii yhteistyössä jäsenvaltioiden kanssa ja virallisilla kielillä myös selittävän asiakirjan nimeltä "Miten ilmoittaa EINECS-luetteloon".

- Sen jälkeen kun kaikki edellä mainitut asiakirjat on toimitettu jäsenvaltioille, komissio julkaisee Euroopan yhteisöjen virallisessa lehdessä ECOIN-perusluettelon ECOIN-numero/CAS-rekisterinumero -luettelon muodossa.

Toinen vaihe

- Valmistaja tai muu yhteisöön sijoittautunut henkilö, joka on saattanut tuotteen (tuotteet) markkinoille, jäljempänä 'ilmoittaja', voi tehdä ilmoituksen aineista, jotka ovat 18 päivänä syyskuuta 1981 sellaisenaan tai valmisteeseen liitettynä yhteisön markkinoilla, mutta joita ei ole ECOIN-perusluettelossa.

- Nämä ilmoitukset on lähetettävä 3 artiklassa määrättyihin kansallisiin osoitteisiin.

- Aineita koskevia ilmoituksia voidaan tehdä ainoastaan kyseisistä osoitteista saatavien lomakkeiden avulla.

Ilmoittajien on lähetettävä nämä ilmoitukset kyseisiin samoihin osoitteisiin viimeistään yhdeksän kuukauden kuluttua ECOIN-perusluettelon julkaisemisesta Euroopan yhteisöjen virallisessa lehdessä.

- Ilmoitusten laatimisessa ja lomakkeiden jäljennösten osalta noudatettavat säännöt annetaan tämän liitteen II jaksossa.

- Jäsenvaltioiden on toimitettava komission yhteystaholle asianmukaiset osat ilmoituslomakkeesta ilmoittajan täyttämänä niin nopeasti kuin mahdollista ja viimeistään kolmenkymmenen päivän kuluttua niiden vastaanottamisesta.

- Komission yhteystaho ei voi hyväksyä ilmoituslomaketta kahdentoista kuukauden määräajan jälkeen ECOIN-perusluettelon julkaisemispäivästä Euroopan yhteisöjen virallisessa lehdessä.

Kolmas vaihe

- Komissio laatii ECOIN-perusluettelosta EINECS-luettelon lisäämällä siihen jäsenvaltioille ilmoitetut aineet, joiden osalta jäsenvaltiot ovat toimittaneet asianmukaisen osan vastaavista ilmoituksista.

- Komission suorittaman aineita koskevien ilmoituslomakkeiden tarkastelun ja käsittelyn aikana voivat tietyt selvennykset (esimerkiksi virhe CAS-numeroinnissa, nimikkeistössä) olla tarpeen. Tässä tapauksessa komissio lähettää kirjallisen tietopyynnön yhteystaholle jäsenvaltiossa, ja jäsenvaltio osoittaa pyynnön ilmoittajalle viidentoista päivän kuluessa.

- Ilmoittajan on vastattava kirjallisesti neljänkymmenenviiden päivän kuluessa jäsenvaltion toimittamasta pyynnöstä. Vastaus toimitetaan viidessätoista päivässä komission yhteystaholle.

- Tapauksessa, jossa vastausta ei anneta yhdeksänkymmenen päivän kuluessa tietopyynnön tekemisestä, komissio voi tehdä päätöksen käytettävissään olevien tietojen perusteella kuultuaan jäsenvaltiota. Kun yhteystaho(t) on nimetty, se hoitaa / ne hoitavat jäsenvaltion puolesta edellä mainitut tehtävät.

Neljäs vaihe

- EINECS-luettelo julkaistaan Euroopan yhteisöjen virallisessa lehdessä.

II. ILMOITUSTEN LAATIMISSÄÄNNÖT

1. Aineet, sellaisina kuin ne määritellään tämän päätöksen 4 artiklassa, ja jotka täyttävät yhden jäljempänä luetelluista perusteista, voidaan ilmoittaa:

a) aine on oltava saatettu markkinoille todellisiin kaupallisiin tarkoituksiin 1 päivän tammikuuta 1971 ja 18 päivän syyskuuta 1981 välisenä aikana;

b) monomeerit, joista markkinoilla 1 päivän tammikuuta 1971 ja 18 päivän syyskuuta 1981 välisenä aikana olevat polymeraatit, polykondensaatit ja polyadditiotuotteet on valmistettu.

2. Aineita, jotka täyttävät yhden jäljempänä luetelluista perusteista, ei pidä ilmoittaa:

a) aine on saatettu markkinoille 1 päivän tammikuuta 1971 ja 18 päivän syyskuuta 1981 välisenä aikana yksinomaan tutkimus-, kehitys- ja/tai analyysitarkoituksiin;

b) tarkoitukselliset seokset;

c) epäpuhtaudet, sellaisenaan ilman kaupallista arvoa;

d) polymeraatit, polykondensaatit, polyadditiotuotteet.

3. Miten ilmoitus tehdään:

a) kun ilmoitetaan aine, jota ei ole ECOIN-perusluettelossa, mutta joka on lueteltu työasiakirjassa "Yhteenveto tunnetuista aineista", ilmoittajan on käytettävä lomaketta A (jonka jäljennös on esitetty jäljempänä) ja lähetettävä se asianmukaisesti täytettynä ja allekirjoitettuna kansalliseen osoitteeseen / kansallisiin osoitteisiin;

b) kun ilmoitetaan aine, jota ei ole ECOIN-perusluettelossa eikä työasiakirjassa "Yhteenveto tunnetuista aineista", mutta jonka Chemical Abstracts Service (CAS) -numero tunnetaan, ilmoittajan on käytettävä lomaketta B (jonka jäljennös on esitetty jäljempänä) ja lähetettävä se asianmukaisesti täytettynä ja allekirjoitettuna kansalliseen osoitteeseen / kansallisiin osoitteisiin;

c) kun ilmoitetaan aine, jota ei ole ECOIN-perusluettelossa eikä työasiakirjassa "Yhteenveto tunnetuista aineista" ja jonka Chemical Abstracts Service (CAS) -numeroa ei tunneta, ilmoittajan on käytettävä lomaketta C (jonka jäljennös on esitetty jäljempänä) ja lähetettävä se asianmukaisesti täytettynä ja allekirjoitettuna kansalliseen osoitteeseen / kansallisiin osoitteisiin. Täyttäessään lomaketta C ilmoittajan on kuvattava kemiallinen aine mahdollisimman täsmällisesti noudattamalla samalla asiakirjassa "Miten kemiallisia aineita ilmoitetaan EINECS-luetteloon" esitettyjä ohjeita.

Kemiallisten aineiden ilmoittamista koskevia lisäohjeita annetaan asiakirjassa nimeltä "Miten kemiallisia aineita ilmoitetaan EINECS-luetteloon".

HUOMAA: Lue asiakirja "Miten kemiallisia aineita ilmoitetaan EINECS-luetteloon" huolellisesti ennen tämän lomakkeen täyttämistä. CAS-numerot ja EINECS-koodit esitetään julkaisussa "Yhteenveto tunnetuista aineista".

EUROOPASSA KAUPALLISESSA KÄYTÖSSÄ OLEVIEN KEMIALLISTEN AINEIDEN LUETTELO (EINECS) Täydentävä ilmoitus aineista, joita ei esitetä ECOIN-perusluettelossa. Lomake A A ("Yhteenvedossa" mainituille aineille) Lomake N:o . (päällysmerkintää ei saa irrottaa) 1. VAKUUTUS: Komission 11 päivänä toukokuuta 1981 tekemän päätöksen (EYVL N:o L 167, 24.6.1981, s. 31) mukaisesti minä allekirjoittanut vakuutan, että käytettävissäni olevan tiedon mukaan: 1. jäljempänä yksilöidyt kemialliset aineet on saatettu markkinoille todellisia kaupallisia tarkoituksia varten itseni / yhtiöni toimesta 1 päivän tammikuuta 1971 ja 18 päivän syyskuuta 1981 välisenä aikana; 2. kaikki tässä lomakkeessa esitetyt tiedot ovat täydellisiä ja oikeita. Päiväys Allekirjoitus Nimi Asema 2. YHTIÖN OSOITE 3. YHTEYSHENKILÖ TIETOJEN TARKISTUKSIA VARTEN Yhtiö Nimi Katuosoite Katuosoite Postinumero Kaupunki Postinumero Kaupunki Puh. () Telex Puh. () Telex >TAULUKON PAIKKA>

(VARATTU JÄSENVALTIOLLE) (VARATTU KOMISSION YHTEYSTAHOLLE) Saatu: Allekirjoitus: Saatu: Allekirjoitus: Toimitettu: Nimi: Toimitettu: Nimi: HUOMAA: Lue asiakirja "Miten kemiallisia aineita ilmoitetaan EINECS-luetteloon" huolellisesti ennen tämän lomakkeen täyttämistä.

EUROOPASSA KAUPALLISESSA KÄYTÖSSÄ OLEVIEN KEMIALLISTEN AINEIDEN LUETTELO (EINECS) Täydentävä ilmoitus aineista, joita ei esitetä ECOIN-perusluettelossa. Lomake B (sellaisille aineille, joilla on CAS-numero, mutta joita ei mainita "yhteenvedossa") Lomake N:o . (päällysmerkintää ei saa irrottaa) 1. VAKUUTUS: Komission 11 päivänä toukokuuta 1981 tekemän päätöksen (EYVL N:o L 167, 24.6.1981, s. 31) mukaisesti minä allekirjoittanut vakuutan, että käytettävissäni olevan tiedon mukaan: 1. jäljempänä yksilöidyt kemialliset aineet on saatettu markkinoille todellisia kaupallisia tarkoituksia varten itseni / yhtiöni toimesta 1 päivän tammikuuta 1971 ja 18 päivän syyskuuta 1981 välisenä aikana; 2. kaikki tässä lomakkeessa esitetyt tiedot ovat täydellisiä ja oikeita. Päiväys Allekirjoitus Nimi Asema 2. YHTIÖN OSOITE 3. YHTEYSHENKILÖ TIETOJEN TARKISTUKSIA VARTEN Yhtiö Nimi Katuosoite Katuosoite Postinumero Kaupunki Postinumero Kaupunki Puh. () Telex Puh. () Telex >

TAULUKON PAIKKA>

(VARATTU JÄSENVALTIOLLE) (VARATTU KOMISSION YHTEYSTAHOLLE) Saatu: Allekirjoitus: Saatu: Allekirjoitus: Toimitettu: Nimi: Toimitettu: Nimi: HUOMAA: Lue asiakirja "Miten kemiallisia aineita ilmoitetaan EINECS-luetteloon" huolellisesti ennen tämän lomakkeen täyttämistä.

EUROOPASSA KAUPALLISESSA KÄYTÖSSÄ OLEVIEN KEMIALLISTEN AINEIDEN LUETTELO (EINECS) Täydentävä ilmoitus aineista, joita ei esitetä ECOIN-perusluettelossa. Lomake C (sellaisille aineille, joiden CAS-numeroa ei tunneta) Lomake N:o . (päällysmerkintää ei saa irrottaa) 1. VAKUUTUS: Komission 11 päivänä toukokuuta 1981 tekemän päätöksen (EYVL N:o L 167, 24.6.1981, s. 31) mukaisesti minä allekirjoittanut vakuutan, että käytettävissäni olevan tiedon mukaan: 1. jäljempänä yksilöidyt kemialliset aineet on saatettu markkinoille todellisia kaupallisia tarkoituksia varten itseni / yhtiöni toimesta 1 päivän tammikuuta 1971 ja 18 päivän syyskuuta 1981 välisenä aikana; 2. kaikki tässä lomakkeessa esitetyt tiedot ovat täydellisiä ja oikeita. Päiväys Allekirjoitus Nimi Asema 2. YHTIÖN OSOITE 3. YHTEYSHENKILÖ TIETOJEN TARKISTUKSIA VARTEN Yhtiö Nimi Katuosoite Katuosoite Postinumero Kaupunki Postinumero Kaupunki Puh. () Telex Puh. () Telex 4. ILMOITETTAVAT AINEET 5. Korvaa lomakkeen N:o (ei saa täyttää) . Formulaire N:o . I Täsmällinen kemiallinen nimi (nimet) _ _ _ _ II Molekyylikaava IV Liitteenä olevien sivujen lukumäärä III Rakennekaava (jos tunnetaan) tai reaktiokaavio tai muuta tietoa, joka voi helpottaa aineen tunnistamista. (VARATTU JÄSENVALTIOLLE) (VARATTU KOMISSION YHTEYSTAHOLLE) Saatu: Allekirjoitus: Saatu: Allekirjoitus: Toimitettu: Nimi: Toimitettu: Nimi: